《晚晴步谒杨令于乌龙寺》
宋代·朱翌

举头廓廓见晴虚，山色秋光得自如。杖履可行三里近，斧斤不赦万松疏。

上人坐设刀圭饮，乃祖家无担石储。语罢寒温晚归去，相逢应不问迁除。

作者简介：朱翌（1097—1167）字新仲，号潜山居士、省事老人。舒州（今安徽潜山）人，卜居四明鄞县（今属浙江）。绍兴八年（1138），除秘书省正字，迁校书郎、兼实录院检讨官、祠部员外郎、秘书少监、起居舍人。十一年，为中书舍人。秦桧恶他不附己，谪居韶州十九年。桧死，充秘阁修撰，出知宣州、平江府。乾道三年卒，年七十一。名山胜景，游览殆。